ועדת הפנים והגנת הסביבה, כנסת 24, פרוטוקול מספר 162, 2022-06-29 09:06

וליד טאהא: אנחנו נתחיל עם חברת הכנסת מראענה ונמשיך את הדיון.

וליד טאהא: בבקשה.

אבתיסאם מראענה: בוקר טוב אדוני יושב-הראש, אני מאוד שמחה שאנחנו רגע לפני פיזור הכנסת מקיימות את הדיון הכול כך חשוב על הכפר דהמש.

אבתיסאם מראענה: כפר דהמש, בעצם יש בו כ-1,000 תושבות ותושבים, כפר יפהפה, אנשים נפלאות ואנשים נפלאים.

אבתיסאם מראענה: ביקרתי בכפר הזה לא פעם ולא פעמיים ללא קשר להכרה של הכפר.

אבתיסאם מראענה: ביקרתי בו מטעמים אחרים, טעמים הומניטריים.

אבתיסאם מראענה: פגשתי קבוצה של נשים, בזמנו כשהייתי בימאית קולנוע וטלוויזיה.

אבתיסאם מראענה: יש שם אוכלוסייה מדהימה שמסוגלת ומוכנה ורוצה לספר את הסיפור שלה האישי.

אבתיסאם מראענה: כפר דהמש עלה לכותרות בשנה שעברה בעקבות הפגיעה של הרקטה בנערה בת 16, קוראים לה נדין, ובאבא שלה ח'ליל.

אבתיסאם מראענה: שניהם נהרגו מפגיעת רקטה.

אבתיסאם מראענה: התקשרו לאמבולנס ברגע שקרה האסון הגדול בתוך הכפר, אבל האמבולנס לא הגיע.

אבתיסאם מראענה: למה?

אבתיסאם מראענה: שאלה מצוינת, כי הכבישים לא סלולים.

אבתיסאם מראענה: האמבולנס לא ידע מה הכתובת.

אבתיסאם מראענה: שני אנשים קיפחו את החיים שלהם.

אבתיסאם מראענה: אין מיגוניות, אנשים שהם אזרחי מדינת ישראל, נמצאים במרכז.

אבתיסאם מראענה: הכפר לא מרושת.

אבתיסאם מראענה: אנשים טובים ושומרי חוק חיים שם.

אבתיסאם מראענה: כל מה שמגיע להם מבחינת השירותים: פינוי זבל, ניקיון, לשמור בעצם על מקום של תושבים, כ-1,000 תושבים, הם לא מקבלים כלום.

אבתיסאם מראענה: אני רוצה לבקש מאדוני יושב-הראש של הוועדה שנקיים דיון קודם כל שהכפר הזה יקבל הכרה.

אבתיסאם מראענה: הגיע הזמן אחרי 15 שנה שהכפר הזה נלחם על הקיום שלו.

אבתיסאם מראענה: רמלה לא רוצים אותם.

אבתיסאם מראענה: היה בג"ץ שהורה על מנת להסדיר ולהכיר בכפר.

אבתיסאם מראענה: אני חושבת שהגיע הזמן לעשות תיקון היסטורי ולאפשר לאנשים שיש להם בעלות על הקרקע שלהם, שיקבלו את ההכרה.

אבתיסאם מראענה: תודה רבה.

וליד טאהא: תודה רבה.

וליד טאהא: חבר הכנסת אוסאמה סעדי, בבקשה.

אוסאמה סעדי: תודה אדוני היושב-ראש, סבאח אל חיר גם לך, גם לחברתי אבתיסאם שאנחנו יזמנו את הדיון הזה, ותודה שאתה מקיים את הדיון החשוב הזה ביום האחרון.

אוסאמה סעדי: זה מעיד על חשיבות הנושא.

אוסאמה סעדי: אני עכשיו בא מוועדת כלכלה.

אוסאמה סעדי: יש דיון שם על חוק ועדות קבלה הגזעני.

אוסאמה סעדי: אתם תמכתם.

וליד טאהא: העבודה, הולך להם בכל כיוון.

וליד טאהא: הולך בימין, הולך בשמאל, הולך למעלה, הולך למטה, הולך בכל מקום.

אבתיסאם מראענה: אני אתעלם מעל האמירות האלה.

אבתיסאם מראענה: אני אהיה הבוגר האחראי ואני אגיד שאנחנו נעשה הכול על מנת לקיים פה דמוקרטיה, קואליציה, שוויון, חופש לכולם.

אוסאמה סעדי: אבתיסאם, ועדת קבלה זה לא דמוקרטיה, זה גזענות לשמה.

אבתיסאם מראענה: אנחנו לא הצבענו בעד.

וליד טאהא: אפרופו ועדות קבלה זה דהמש, אבל בסגנון אחר.

וליד טאהא: זה דהמש בסגנון אחר אבל זה נושא אחר.

אוסאמה סעדי: כאשר שרת הפנים ומשרד הפנים שהם יוזמים את החוק הזה, וכאשר אישרו גם את חוות הבודדים בנגב באלפי דונמים, קרקע של מדינה שנותנים לכמה חקלאים אלפי דונמים, וכאשר מצד שני דהמש.

אוסאמה סעדי: כל הזמן שמדברים אדוני היושב-ראש על כפרים בלתי מוכרים, אז חושבים רק בנגב.

אוסאמה סעדי: דהמש היא לא בנגב, היא במרכז הארץ.

וליד טאהא: במשולש של לוד, רמלה ומועצה אזורית שדות דן.

וליד טאהא: לא אהבתם את עמק לוד?

אוסאמה סעדי: הם רצו להתנתק מלוד בכלל.

וליד טאהא: לברוח מהשם לוד, אתם אומרים.

אוסאמה סעדי: אתה יודע מה זה מזכיר, נצרת עילית.

וליד טאהא: כן, נוף הגליל.

אוסאמה סעדי: שינו את השם כדי להתנתק מנצרת, אמרו נוף הגליל.

אוסאמה סעדי: דהמש היא במרכז הארץ ואנחנו כולנו מלווים את המאבק של היישוב הזה להכרה קודם כל.

אוסאמה סעדי: היו צריכים מאבקים גם עממיים, גם ציבוריים, גם משפטיים.

אוסאמה סעדי: פה צריך לציין, אני חושב, שני אנשים שמגיע להם כל הכבוד על מאבק ממושך.

אוסאמה סעדי: אחד מהם הוא ערפאת אסמעיל.

אוסאמה סעדי: אני חושב שהוא המוביל בה' הידיעה.

אוסאמה סעדי: בלעדיו אני לא חושב שהיינו יכולים להגיע היום להכרה, אבל השאלה איפה, בשדות דן או ברמלה או בלוד?

אוסאמה סעדי: כמובן הוא הוביל את המאבק הזה, וגם עו"ד קייס נאסר שאני חושב שגם מגיעה לו מילה טובה, שהוא באמת מלווה את המאבק המשפטי הזה עם דהמש, וכמובן כל הציבור הערבי.

וליד טאהא: מילה טובה לחבר הכנסת לשעבר איברהים סרסור שליווה אותם באופן צמוד.

אוסאמה סעדי: מסכים.

אוסאמה סעדי: אם אני שכחתי אז מגיע לאבו סעיד כל מילה טובה.

אוסאמה סעדי: רציתי להגיד, אדוני היושב-ראש, שכל הציבור הערבי וכל ההנהגה הערבית על כל הפלגים, גם כוחות דמוקרטיה מהציבור היהודי שבאמת עמדו לצד דהמש.

אוסאמה סעדי: הגענו למצב שהיום מכירים ביישוב הזה אבל מכירים על הנייר.

אוסאמה סעדי: אלמלא שני הנרצחים מהרקטה, ח'ליל ונדין, אז כולם הכירו מי זה דהמש.

אוסאמה סעדי: לפני זה אף אחד לא שמע.

אבתיסאם מראענה: שמענו, שמענו.

אוסאמה סעדי: אני לא אומר עלינו.

אבתיסאם מראענה: העקיצה שלך, אז כל דבר שתגיד אני אעשה פה רוויזיה.

אוסאמה סעדי: בסדר.

אוסאמה סעדי: אנחנו כמובן מלוויים והיינו שם כאשר הרסו בתים ועמדנו לצד התושבים אבל אני אומר, הציבור בכלל לא שמע על דהמש, אלא כשהגיע האסון הזה של הרקטה.

אוסאמה סעדי: אני מבקר שם לעיתים קרובות כי יש לי חברים שם ואני הולך ומבקר אותם.

אוסאמה סעדי: אחלה מקום, אחלה יישוב.

אבתיסאם מראענה: אחלה אנשים.

אוסאמה סעדי: אחלה אנשים וצריך לתת להם את הזכויות הבסיסיות.

אוסאמה סעדי: עד שעשו כביש, הכביש הזה אפילו הפך לנורא מבחינת התושבים כי כבר יש מרוצי מכוניות בכביש הזה.

אוסאמה סעדי: אין תשתיות, אין בכלל שירותי תברואה.

אוסאמה סעדי: חינוך, הולכים ללמוד בבתי ספר מחוץ ליישוב, ברמלה ולוד.

וליד טאהא: היו לי תלמידים מהיישוב הנהדר הזה כשהייתי מנהל בית ספר ברמלה.

אבתיסאם מראענה: באמת, ניהלת בית ספר?

אוסאמה סעדי: ווליד מחנך, מנהל.

אבתיסאם מראענה: לא ידעתי.

וליד טאהא: אני רוצה להיות צמוד לעיקרון של לתת לדהמש את הכבוד הראוי לדבר רק עליהם.

אבתיסאם מראענה: אתה צודק.

אוסאמה סעדי: לכן הגעתי עד הלום שאחרי מאבקים משפטיים בג"ץ הכריח את משרד הפנים להכיר ביישוב.

וליד טאהא: הוא הכריח אותו לא ממש בהצלחה.

אוסאמה סעדי: עכשיו עשו את הוועדה ויש המלצות, וההמלצה הראשונה, לאור אופי היישוב ולאור כל המאפיינים הוועדה המליצה להכיר בדהמש כחלק ממועצה אזורית שדות דן, אבל כרגיל במשרד הפנים עם שרת הפנים, לא הלכה ואימצה את העדיפות הראשונה ואת האופציה הראשונה.

אוסאמה סעדי: הלכה על העדיפות השנייה והחליטה לצרף את זה כחלק מרמלה.

אוסאמה סעדי: גם רמלה וגם עיריית רמלה וגם התושבים בדהמש מתנגדים להמלצה הזו.

אוסאמה סעדי: אני ואתה וכולנו פנינו לשרת הפנים ולמשרד הפנים.

אוסאמה סעדי: יש המלצה, תאמצי את העדיפות הראשונה של משרד הפנים, של הוועדה, לא של התושבים.

וליד טאהא: בדרך כלל כשההחלטות של הוועדות לכאורה משרתות את הציבור הערבי, אז הן בגדר המלצה לא מי יודע מה ראויה גם, המלצה בעדיפות אחרונה.

אוסאמה סעדי: תמיד הולכים על העדיפות השנייה או השלישית או מנסים להחזיר את זה לעוד דיון.

אוסאמה סעדי: עיריית רמלה הלכה והגישה בג"ץ, ויש צו ביניים ומעכבים את זה.

אוסאמה סעדי: אני קורא מכאן לפני שאנחנו מתפזרים, ואני יודע מה התשובה של שרת הפנים, שאנחנו עכשיו בתקופת בחירות, כפי שענתה לנו בעוד הרבה דברים, אני ואתה, אבל אני חושב שלא צריך עוד שנים של ייסורים ושל מאבקים משפטיים.

אוסאמה סעדי: תבואו ותבטלו את ההחלטה הראשונה ותאמצו את החלטת הוועדה הציבורית ותצרפו ותכירו בדהמש שהיא תהיה חלק ממועצה אזורית שדות דן, ושיתחילו סוף סוף לקבל את השירותים הבסיסיים, את הזכויות הבסיסיות של כל אזרח.

אוסאמה סעדי: מספיק הסבל שנגרם לתושבים בדהמש במשך שנים על גבי שנים.

אוסאמה סעדי: הגיע הזמן שהם יחיו כמו בני אדם ויקבלו את כל הזכויות שלהם.

וליד טאהא: תודה רבה חבר הכנסת אוסאמה סעדי.

וליד טאהא: ברור שמשרד הפנים לאורך כל ההתנהלות של המאבק הצודק הזה של כפר דהמש להכרה, לא התנהל מקצועית ולא גילה שום אחריות כמשרד שהוא מבחינת אבא ואימא של כל יישוב במדינה.

וליד טאהא: השיקולים היו פוליטיים גרידא.

וליד טאהא: השר הקודם נהג בזוועתיות כלפי כפר דהמש.

וליד טאהא: השרה הנוכחית ממשיכה את אותו הסגנון.

וליד טאהא: אין שום סיבה אזרחית לא לתת ליישוב הזה את ההכרה.

וליד טאהא: הסיבה היחידה היא הרבה מעבר לשיקולים פוליטיים.

וליד טאהא: כל אחד יבין לבד למה הכוונות, אבל לא מרימים ידיים כי מאבק צודק, גם אם הוא נמשך הרבה מאוד שנים, הוא מאבק צודק ובסוף ינצח את כל הגזענים וכל האחרים שעומדים בדרך ומכניסים מקלות לגלגל של החיים, של ילדים, קשישים, נשים, תלמידות ותלמידים.

וליד טאהא: בסוף היישוב ינצח.

וליד טאהא: יש פה נציגים שייצגו את היישוב משפטית?

קריאה: אני חושבת שהוא נמצא בזום, קייס.

וליד טאהא: מוסי רז, בבקשה.

מוסי רז: אדוני יושב-הראש, כיוון שאני צריך לנהל ועדה עוד 20 דקות, אז אני ממש בתמצות, מצטרף.

מוסי רז: לא שמעתי את דברי חברת הכנסת מראענה אז אני לא יכול להצטרף.

מוסי רז: אני מניח שאני מצטרף.

מוסי רז: מצטרף לדברי חבר הכנסת סעדי.

מוסי רז: יש המלצה של ועדה ציבורית, צריך לממש אותה בלי קשר, כן בחירות, לא בחירות.

מוסי רז: כבר הסיפור הזה יותר מ-70 שנה.

מוסי רז: גם אני כמובן הייתי שם יותר מפעם אחת גם לאחר מה שקרה עם השניים שנהרגו מהרקטות, ואני מעדיף את הזמן לנצל כדי להקשיב, את 20 הדקות שנשארו.

וליד טאהא: תודה רבה חבר הכנסת מוסי רז.

וליד טאהא: דרך אגב, כולנו היינו שם פעמים רבות.

וליד טאהא: האנשים האלה מנהלים מאבק בנחישות ראויה לכל הערכה.

וליד טאהא: חבר הכנסת מופיד, אתה רוצה לומר דברים עכשיו או שאני אעבור לשמוע את הנוכחים?

מופיד מרעי: נשמע אותם.

וליד טאהא: יש פה נציגים של שדות דן?

וליד טאהא: עוד לא הגיע.

וליד טאהא: יש פה נציגים של לוד?

וליד טאהא: נציגים של רמלה?

וליד טאהא: כן, בבקשה תזדהה לפרוטוקול.

וליד טאהא: הסוגיה של שיוך היישוב לרמלה, אנחנו מכירים.

וליד טאהא: גם זה שהיא הייתה בעדיפות שנייה.

וליד טאהא: למרות זאת מי שהחליט ללכת עליה, החליט.

וליד טאהא: רמלה עתרה לבג"ץ וקיבלה פסיקה על הפסקת ההליך באופן זמני.

וליד טאהא: בוא תאמר את דעתך, מה אתה חושב בכלל על המאבק של היישוב?

וליד טאהא: למה רמלה מתנגדת לצירופו אליה?

וליד טאהא: האם זה בתיאום עם התושבים שם, כי הם לא רוצים את רמלה?

וליד טאהא: בוא תסביר לטובת העוקבים.

דורון דבורי: אני היועץ המשפטי של עיריית רמלה.

דורון דבורי: למעשה מעולם רמלה לא הייתה אופציה לקליטת מתחם דהמש בכל הוועדות הקודמות.

וליד טאהא: כפר דהמש, לא מתחם.

דורון דבורי: כפר דהמש.

דורון דבורי: מעולם היא לא הייתה אופציה, וגם בכל המסמכים הן של התכנון והן בוועדות החקירה הקודמות רמלה הייתה בעצם האופציה האחרונה לקליטת כפר דהמש.

דורון דבורי: למעשה רמלה היא במצב הגרוע ביותר מכל הרשויות הסמוכות מבחינה כלכלית.

דורון דבורי: יהיה לה קשה מאוד מבחינה כלכלית לתמוך או להקים או לחזק את כפר דהמש.

וליד טאהא: זאת אומרת, השיקול הכלכלי הוא זה שמונע.

וליד טאהא: אתה אומר, לא חסר צרות לעיר ולא רוצים להביא עוד צרה בדמות כפר דהמש.

דורון דבורי: לא, אני לא מדבר על צרות.

דורון דבורי: זה אתגרים.

דורון דבורי: לפעמים אפשר לראות דברים לא כצרה אלא כאתגר.

דורון דבורי: לעיר רמלה יש אתגרים רבים גם בשכונות הערביות שבה.

וליד טאהא: אל תתמקד ברמלה, תתמקד בקשר של דהמש לסוגיה.

וליד טאהא: בוועדה פה כבר טחנו הרבה מאוד דיונים.

וליד טאהא: בוא תתמקד בקשר של דהמש.

וליד טאהא: מכיר את רמלה, הייתי מנהל בית ספר ברמלה .

וליד טאהא: מכיר טוב מאוד.

וליד טאהא: למה רמלה לא רוצה את דהמש והאם דהמש רוצה את רמלה בכלל?

דורון דבורי: כלכלית רמלה לא יכולה להחזיק את דהמש.

דורון דבורי: תכנונית היא לא מסוגלת, כי תכנונית למעשה מה שיקרה עכשיו, עומדים לסגור - - -

וליד טאהא: זאת אומרת, תכנונית רמלה לא יכולה לתכנן את הכפר?

וליד טאהא: קשה?

דורון דבורי: גם אין שום קשר.

וליד טאהא: מבחינה כספית?

דורון דבורי: לא רק שמבחינה כספית.

וליד טאהא: קשר פיזי כמעט יש.

וליד טאהא: זה מרחק של עשרות מטרים מהשכונה הקרובה ביותר לכפר דהמש.

דורון דבורי: זה לכאורה נכון.

וליד טאהא: זה לא לכאורה נכון, זה נכון.

וליד טאהא: יש כביש אחד שמפריד.

דורון דבורי: אם תרשה לי - - -

וליד טאהא: אני מרשה לך.

וליד טאהא: תוך כדי אני תמיד אשאל אותך.

וליד טאהא: בבקשה.

דורון דבורי: יש שם כביש שהוא למעשה עכשיו יחסם בחומה מכיוון שיש שם שלוש מסילות רכבת.

דורון דבורי: אם היית שם לאחרונה, היית רואה - - -

וליד טאהא: הייתי.

דורון דבורי: אי אפשר להיכנס.

דורון דבורי: יש שלוש מסילות רכבת והולכים לעשות שם חומה.

דורון דבורי: למעשה תהיה שם הפרדה ורכבים לא יוכלו להיכנס.

וליד טאהא: זאת אומרת אתה אומר, מתכננים את המכשול שיביא לביצוע כזה דבר.

דורון דבורי: זה לא מתכננים, זה כבר תוכנן כמה שנים קודם.

וליד טאהא: תקשיב, לא מתאימים את הטבע לסיטואציה ואז מאשימים את הטבע שהוא זה שמכשיל.

דורון דבורי: מכיוון שרמלה לא אמורה הייתה לקלוט את כפר דהמש - - -

וליד טאהא: אם כי אתה לא הכתובת הנכונה גם לדיון הזה.

וליד טאהא: אתה יועץ משפטי, אתה לא ראש עיר, אתה לא סגן ראש עיר.

וליד טאהא: יש פה עניין פוליטי.

וליד טאהא: אין פה עניין משפטי, אין פה מסילת רכבת, אין פה בטיח.

וליד טאהא: יש פה רצון פוליטי, זה הכול.

וליד טאהא: אתה יודע את דעתם של כפר דהמש על אפשרות צירופם לרמלה?

דורון דבורי: עד כמה שאני יודע כפר דהמש לא רוצה להצטרף לעיר רמלה.

דורון דבורי: הוא מעוניין להיות ישות עצמאית בתוך - - -

וליד טאהא: אז יכולת לומר מהתחלה, אנחנו והם תמימי דעים שלא רוצים להזדווג.

וליד טאהא: כל אחד רוצה להיות לעצמו, ועזוב את מסילת הברזל.

וליד טאהא: אנחנו מכירים את סיפורי הסבתא האלה בהרבה מקומות כאשר מנכסים את הטבע, את הים, את השמיים, את האדמה כדי להביא עילות וטיעונים על דבר מגוחך.

וליד טאהא: עזוב.

דורון דבורי: חשוב מאוד שתשמעו דבר נוסף, שההחלטה האחרונה של השרה שניתנה לאחר הגשת הבג"ץ - - -

וליד טאהא: למה אתה חושב ששרת הפנים דווקא הלכה על האופציה השנייה של ההחלטה ולא על האופציה הראשונה?

דורון דבורי: מאוד חשוב שתשמע רק את המשפט שיש לי להגיד.

דורון דבורי: יש החלטה חדשה של השרה שאני לא יודע אם אתם מודעים לה, שלמעשה גם בשטח הנוסף שנתנו להתפתחות כפר דהמש ליד, נלקח על פי החלטת השרה מה-19.6 ובעצם הועבר לעיר לוד, זאת אומרת שכפר דהמש נכלל לחלוטין.

דורון דבורי: נניח שהוא יישאר בתוך תחום העיר רמלה, אי אפשר אפילו יהיה להקים גן ילדים מכיוון שלא נשאר שום שטח.

וליד טאהא: למי השטח היה שייך?

דורון דבורי: לשדות דן ועבר ללוד עכשיו.

וליד טאהא: הייתה ועדת גבולות שהחליטה להעביר את השטח הזה לרמלה?

דורון דבורי: לרמלה יחד עם דהמש, ועכשיו יש החלטה חדשה של השרה מה-19.6 שלקחה את השטח הזה והעבירה אותו לעיר לוד.

וליד טאהא: זאת אומרת, היא משחקת פינג פונג.

וליד טאהא: מתי שהיא רוצה, לוקחת, מתי שהיא רוצה, מחזירה?

וליד טאהא: כך אתה אומר?

דורון דבורי: אני אוכל להראות לך את ההחלטה.

דורון דבורי: אני אוכל להעביר לך את ההחלטה אם תרצה.

וליד טאהא: לא, לא, תסיים.

דורון דבורי: למעשה את כל המרחב שאפשר היה להרחיב את כפר דהמש, נלקח והועבר לעיר לוד.

וליד טאהא: טוב, תודה רבה לך.

וליד טאהא: נמצא פה נציג משרד הפנים, נכון?

וליד טאהא: תזדהה לפרוטוקול ובוא תגיד למה למשרד הפנים מפריע שאנשים יחיו, יתקיימו, יכירו בהם?

וליד טאהא: זה היישוב היחידי במרכז הארץ שהוא מתמודד מול המשרד הזה כבר עשרות שנים כדי לקבל הכרה לזכות קיום.

וליד טאהא: מה הבעיה?

וליד טאהא: למה מתקשים עם הקיום של האזרח הערבי במשרד הפנים?

וליד טאהא: איזה שיקולים מופעלים שם?

יפתח סומך: בוקר טוב אדוני היו"ר וחברי הכנסת, אני מנהל אגף תכנון מפת השלטון המקומי במשרד הפנים.

יפתח סומך: ראשית אני אציין בפתח הדברים שמתקיים כאמור הליך משפטי וגם ניתנה החלטה שבשלושה שבועות הקרובים יש להימנע מפעולה שתייתר את המשך בירור העתירה של העירייה, ולכן אני אתייחס רק לעובדות בלבד ולא לדברים שנדונים בהליך המשפטי עצמו.

יפתח סומך: מבחינת העובדות, באמת ב-24 ביוני 2021 הורחב כתב המינוי של הוועדה הגיאוגרפית בעקבות פסק הדין של בית המשפט מאפריל, והיא הוסמכה לדון גם בשיוכו המוניציפאלי של כפר דהמש כשבעצם עמדו בפניה מספר חלופות.

יפתח סומך: כפי שציין אדוני היושב-ראש וחברי הכנסת האחרים, בהמלצות הוועדה שגם בדיון השבוע כשהייתי אצלך ציינתי שהן פומביות, הן מפורסמות באתר האינטרנט של הוועדה, הומלצו שתי חלופות.

יפתח סומך: החלופה המועדפת על ידי הוועדה הייתה באמת לשדות דן, והחלופה השנייה הייתה רמלה.

יפתח סומך: החלופה השלישית של לוד, הוועדה שללה.

יפתח סומך: ההמלצות הוגשו לשרת הפנים ובמאי האחרון שרת הפנים אימצה את המלצת המנכ"ל לפיה יש לשייך את הכפר לעיר רמלה.

יפתח סומך: השרה ציינה בהחלטתה מספר קריטריונים, בין היתר הזיקה המוניציפאלית בין התושבים לעיר, שירותי החינוך שמקבלים בעיר, שירותי הבריאות.

יפתח סומך: לאחר ההחלטה כפי שציין היועץ המשפטי של העירייה, הוצגה בפני השרה עמדת מטה התכנון הלאומי, שמתוכנן בשטח הצפוני ותמ"ל לעיר לוד, ולכן השרה החליטה, בעצם את השטח הצפוני לשייך לעיריית לוד.

הגר סלקטר: ההחלטה הזו הייתה אחרי שהיא החליטה על השיוך של הכפר לרמלה?

יפתח סומך: כן.

יפתח סומך: ב-11.5 הייתה החלטה לשייך את כלל השטח לרמלה, ולאחר מכן ב-19.6 אחרי שהוצגה בפניה עמדת מטה התכנון ונעשו הדיונים בנושא, היא החליטה לעדכן את החלטתה כמו שהיועץ המשפטי פה ציין, לכן מכיוון שמתקיים כרגע הליך משפטי, מעבר לזה אין לי כרגע עוד מה לומר בנושא.

וליד טאהא: אוקיי.

וליד טאהא: מינהל התכנון פה?

וליד טאהא: אגב, ותמ"ל זה החוק שאנחנו דרשנו להחזיר לפעולה אחרי שהופסק לתקופה, ולא כדי להשתמש בו נגד התושבים הערבים.

וליד טאהא: רצינו אותו כדי לתכנן את היישובים הערבים.

וליד טאהא: הנה לך שימוש זדוני בתוכנית הותמ"ל כדי לדרוס עוד יישוב ערבי.

עידית סילמן: אני חושבת שאני הנציגה הלא מתאימה פה.

עידית סילמן: אני מנהלת תחום תחבורה יבשתית.

עידית סילמן: אני יכולה לדבר על התוכנית של הדרך, אבל התוכניות של הותמ"ל, אני לא מכירה אותן.

וליד טאהא: במינהל התכנון יש תחבורה אווירית גם?

עידית סילמן: כן.

עידית סילמן: יש גם ימית.

וליד טאהא: איזה יופי, לא ידעתי.

עידית סילמן: בים, באוויר, ביבשה.

וליד טאהא: למה בחרו אותך כנציגת מינהל התכנון אם את הגורם הלא מתאים?

עידית סילמן: אין לי תשובה.

וליד טאהא: זאת אומרת, את לא יכולה לדבר על התכנון הכללי, את יודעת רק לדבר על כביש?

עידית סילמן: נכון.

אבתיסאם מראענה: אולי היא תספר לנו על כביש 200?

וליד טאהא: כן, אנחנו נשמע אותך לגבי הכביש, אבל זה הזוי.

וליד טאהא: מי ששלח אותך עשה מעשה הזוי.

וליד טאהא: הוא המשיך זלזול של כל המנגנונים בכפר הזה.

וליד טאהא: דרך אגב, בהחלטה של המנכ"ל של המשרד כתוב מתחם, כאילו יש שם מתחם צבאי.

וליד טאהא: אין שם אנשים, נשים, ילדים, גברים, תלמידות ותלמידים.

וליד טאהא: יש מתחם.

וליד טאהא: מתחם יכול להיות מתחם תעשייה, מתחם צבאי, מחסנים.

וליד טאהא: זה לא מתחם, זה כפר.

וליד טאהא: טוב, אוקיי, את משוחררת, אלא אם כן את רוצה לדבר כמה משפטים על הכביש הזה.

עידית סילמן: אם אתם רוצים.

עידית סילמן: התוכנית קודמה במסגרת תמ"א/47.

עידית סילמן: זאת תוכנית מתאר ארצית ברמה מפורטת שתכננה את הדרך ואת התשתיות.

עידית סילמן: התוכנית אושרה בשנת 2016.

עידית סילמן: ב-2013 נתנו הוראה להכנה של התוכנית.

עידית סילמן: ב-2016 היא כבר אושרה.

עידית סילמן: התוכנית הועברה בין היתר להערות והשגות הציבור.

עידית סילמן: התקבלה השגה של דהמש שנשמעה בשני דיונים בפני החוקר.

עידית סילמן: בעקבות אותה השגה גם נערכו שינויים לתוכנית.

עידית סילמן: יש כאן את מנהל הפרויקט שיכול גם לתת קצת יותר הסברים, אבל זהו בגדול, התוכנית מאושרת.

וליד טאהא: תודה רבה.

וליד טאהא: ערפאת אסמעיל, אני יודע שהיה לך קשה להגיע.

וליד טאהא: אתה מתפקד עם תנאים לא נוחים אבל אתה נציג מיתולוגי של כפר דהמש, היישוב דהמש, לא המתחם דהמש.

וליד טאהא: אתה מלווה את המאבק הצודק של האזרחים בדהמש להכרה מזה עשרות שנים.

וליד טאהא: אין נציג ציבור ערבי שלא מכיר אותך, לא מכיר את הפעילות שלך.

וליד טאהא: ליווינו את זה.

וליד טאהא: כמובן כולנו מזדהים עם המאבק הצודק.

וליד טאהא: עד עכשיו בשל שיקולים הרבה מעבר אפילו לפוליטיים, הגדרתי לפני כמה דקות מה הם השיקולים האלה, הכפר הזה עדיין לא מקבל את הזכות האלמנטרית הבסיסית שלו להכיר בו על המפה.

וליד טאהא: אנחנו רוצים שתעשה סדר לטובת אלה שעוקבים אחרי השידור של הדיון הזה באתר הוועדה.

וליד טאהא: כל הדיונים משודרים באתר הוועדה.

וליד טאהא: בוא תעשה סדר על ההיסטוריה של היישוב ועל המאבק שלכם ומה אתם רוצים ליום הזה.

וליד טאהא: הנציג של עיריית רמלה הוא יועץ משפטי, הוא לא נציג של העירייה.

וליד טאהא: הוא בא לדבר על הסאגה של המשפט שמנהלת רמלה נגד צירוף דהמש.

וליד טאהא: אין בו עמדה שתציג ראיה חברתית.

וליד טאהא: יש בו סאגה משפטית.

וליד טאהא: שים את כולנו בתמונה.

ערפאת אסמעיל: טוב, שלום לכולם.

ערפאת אסמעיל: למעשה דיבור כמה דקות לא יספיק לדבר ולספר.

וליד טאהא: אני סומך עליך, יש לך כישורים מעל ומעבר.

ערפאת אסמעיל: אני אנסה לקצר.

ערפאת אסמעיל: כפר דהמש זה כפר וזה לא מתחם.

וליד טאהא: נכון, זה הדגשתי.

ערפאת אסמעיל: הוא נמצא בין רמלה ולוד ומושב ניר צבי.

וליד טאהא: שהוא שייך למועצה האזורית - - -

ערפאת אסמעיל: שדות דן היום זה נקרא, מה שהיה פעם עמק לוד, מה שהיה פעם שפלת לוד.

ערפאת אסמעיל: כל פעם שינוי שמות.

וליד טאהא: העיקר לא לוד.

ערפאת אסמעיל: העיקר לא לוד.

ערפאת אסמעיל: השם לוד זה סטיגמה לא טובה.

ערפאת אסמעיל: באופן כללי גרים במקום הזה 1,500 תושבים.

ערפאת אסמעיל: יש שם כמעט 80 בתי אב.

ערפאת אסמעיל: אנחנו יושבים על שטחים פרטיים.

ערפאת אסמעיל: אין פלישות.

ערפאת אסמעיל: הטענה תמיד שהערבים פולשים, גוזלים, גונבים, רוצים לחיות בהפקר, זה טענות סרק שתמיד היו.

ערפאת אסמעיל: אצלנו זה לא היה.

ערפאת אסמעיל: הנקודה שאנחנו רצינו להסדיר את המעמד שלנו שנים רבות אבל השלטונות תמיד עצרו אותנו, כלומר לא אפשרו לנו.

וליד טאהא: חסמו את זה משיקולים מוזרים, לא עניינים.

ערפאת אסמעיל: הגשנו תוכנית לשינוי יעוד, הגשנו תוכנית להכרה.

ערפאת אסמעיל: הגענו לוועדה מחוזית עם תוכנית לשינוי.

ערפאת אסמעיל: אמרו, רבותיי, אנחנו לא יכולים.

ערפאת אסמעיל: ההכרה בתוכנית, משמעותה הקמת ישוב חדש, ומי שאחראי על הקמת ישובים חדשים זה הממשלה בלבד ולא אנחנו, אז אנחנו לא הכתובת, ודחו לנו את התוכנית.

ערפאת אסמעיל: הגשנו לוועדת ערר ארצית וועדת ערר ארצית, כנ"ל.

וליד טאהא: אתם הגשתם את התוכניות לוועדת התכנון האמונה על התחום המוניציפאלי שלכם.

ערפאת אסמעיל: נכון, ברור.

וליד טאהא: שזה מי היה?

וליד טאהא: כי עכשיו אני מבין שלוקחים, משייכים, מחזירים ועושים משחק.

ערפאת אסמעיל: אני אסביר את השייכות של התכנון.

ערפאת אסמעיל: קודם הייתה לודים.

ערפאת אסמעיל: לודים הייתה אחראית על המועצות האזוריות.

ערפאת אסמעיל: לודים התפרקה ב-2009.

ערפאת אסמעיל: השר מאיר שטרית החליט לפרק את לודים ולהקים ועדות תכנון בכל מועצה אזורית, ואז אנחנו הגשנו את התוכנית חוץ מאחר ילודים, לוועדת התכנון של המועצה האזורית עמק לוד.

וליד טאהא: היות והשטח מוניציפאלית משויך אליהם.

ערפאת אסמעיל: היות והשטח משויך אליהם, היות שהם אחראים על הילדים שלנו בבתי הספר.

ערפאת אסמעיל: הם משלמים אגרת תלמידי חוץ לרמלה.

וליד טאהא: אוקיי, עד היום.

ערפאת אסמעיל: עד היום, ברור.

ערפאת אסמעיל: הם אחראים על שירותי הרווחה לילדים שלנו.

וליד טאהא: שרת הפנים לא יודעת.

וליד טאהא: היא יודעת לשייך אתכם לרמלה כי היא רוצה לסבך את העניינים.

וליד טאהא: היא לא רוצה לפתור את הבעיה.

ערפאת אסמעיל: היות ואנחנו משלמים מיסים למועצה האזורית עמק לוד, הוא משלם מיסים כמגורים.

ערפאת אסמעיל: גם אני משלם מיסים כמשק.

ערפאת אסמעיל: השאר משלמים על הקרקעות.

ערפאת אסמעיל: המועצה סירבה לקבל מיסים משאר התושבים כדי לא לתת שירותי - - -

וליד טאהא: ומבחינת תכנון?

ערפאת אסמעיל: מבחינת תכנון אנחנו שייכים אליה.

וליד טאהא: אבל למעשה אין תכנון.

ערפאת אסמעיל: למעשה אין תכנון.

וליד טאהא: אז שייכים-לא שייכים אליה.

וליד טאהא: על הנייר שייכים אליה.

ערפאת אסמעיל: כמו שאמר השופט במחוזי, אנחנו נוכחים-נפקדים, זה הכול.

וליד טאהא: אמרתי, אתם לא נמצאים על המפה.

וליד טאהא: אי אפשר למצוא אתכם על המפה כיישוב במדינת ישראל.

וליד טאהא: אתם אכן נוכחים-נפקדים.

ערפאת אסמעיל: נכון, אנחנו נוכחים-נפקדים.

ערפאת אסמעיל: הגשנו את התוכניות למועצה.

ערפאת אסמעיל: היא דחתה אותם.

ערפאת אסמעיל: הגשנו לוועדה המחוזית לפי הסדר.

ערפאת אסמעיל: ועדה מחוזית ביקשה את כל התנאים האפשריים, מדידות והכול, הגשנו, עשינו.

ערפאת אסמעיל: היה דיון, נדחה.

ערפאת אסמעיל: אז היה ד"ר שוקי עמרני היושב-ראש של הוועדה המחוזית.

ערפאת אסמעיל: נתן לנו אישור כי זה עניין ציבורי, לפנות לארצית.

ערפאת אסמעיל: פנינו לוועדת ערר ארצית, גם היא דחתה.

ערפאת אסמעיל: הגשנו ערר נגדה ואז בית המשפט אמר שהכתובת היא לא בית המשפט, היא רק בג"ץ נגד הממשלה.

ערפאת אסמעיל: אכן הגשנו ב-2014, בג"ץ נגד משרד הפנים, הרשויות, כולם, כל מי שמעורב.

ערפאת אסמעיל: הייתה החלטה של הבג"ץ, היא נמצאת בתיק הגשתי, בחודש מאי 2021, שהיא חייבה את המדינה להקים ועדה גיאוגרפית שתקבע את השיוך המוניציפאלי.

ערפאת אסמעיל: אני חייב לציין שכבר היו שתי ועדות גבולות.

ערפאת אסמעיל: ב-2013 הייתה ועדה.

וליד טאהא: מה היא החליטה?

ערפאת אסמעיל: היא החליטה שאנחנו נשארים במועצה אזורית עמק לוד ואין מקום כרגע לספח אותנו ללוד או לרמלה.

ערפאת אסמעיל: חתם על זה שר הפנים גדעון סער.

ערפאת אסמעיל: הוא אישר את ההמלצות.

ערפאת אסמעיל: לא מומשו ולא בוצעו בפועל.

וליד טאהא: למה?

ערפאת אסמעיל: כי המועצה מאוד חזקה פוליטית.

ערפאת אסמעיל: אני מדבר גלוי, כלומר היא יכולה לשנות החלטות.

וליד טאהא: אבל זה לא חזקה פוליטית, זה חלשה ערכית.

וליד טאהא: היא מאוד חלשה ערכית, לא חזקה פוליטית.

ערפאת אסמעיל: אני אזכיר שהיה מושב של תימנים בכפר חב"ד בשנות ה-50'.

ערפאת אסמעיל: החב"דניקים והמועצה לחצו על זלמן שזר לפנות את התימנים כי לא מתאים להם לחיות איתם, והם פינו אותם לאזור ולראשון משנות 70' עד 78', וזה נמצא אצלך בתיק.

ערפאת אסמעיל: הם מתנהגים איתנו אותו דבר.

וליד טאהא: אז החתימה של השר דאז גדעון סער לא כובדה, לא מומשה.

ערפאת אסמעיל: לא כובדה, לא מומשה.

וליד טאהא: ואז ניגשתם לעוד ערכאה משפטית.

וליד טאהא: בית המשפט עצמו שפסק לטובת שיוך לעמק לוד והשר חתם על זה.

ערפאת אסמעיל: על ועדת הגבולות חתם.

ערפאת אסמעיל: לא כובד.

וליד טאהא: הייתה החלטה של בית המשפט בעניין ההחלטה הראשונה?

ערפאת אסמעיל: של ועדת גבולות.

וליד טאהא: אה, לא היה דיון בבית המשפט.

ערפאת אסמעיל: הם טענו שאפשר לכבד ואפשר לא לכבד, שזה המלצה.

וליד טאהא: חתימה של השר היא המלצה, אחרי שהשר חתם?

ערפאת אסמעיל: ככה הם טענו.

ערפאת אסמעיל: המפליא, שאם ההחלטה היא לטובת האזרח הערבי במדינת ישראל, היא המלצה.

ערפאת אסמעיל: אם היא לרעתו, זה פסק דין שצריך לבצע.

ערפאת אסמעיל: זה המפליא.

ערפאת אסמעיל: בית המשפט העליון נתן להם עד סוף דצמבר 2021 שיקימו ועדה שתחליט סופית מה השיוך המוניצפאלי של המקום.

וליד טאהא: הוועדה החליטה, שדות דן, רמלה, לפי סדר.

ערפאת אסמעיל: הוועדה החליטה, עדיפות ראשונה ולטובת התושבים ולטובת סדר החיים שלהם ולטובת איכות החיים שלהם ולטובת הרצון שלהם, הדבר הכי נכון לעשות זה שדות דן.

ערפאת אסמעיל: עדיפות שנייה זה כאילו רמלה.

וליד טאהא: אבל מתברר שרמלה הולכים להקים חומה.

וליד טאהא: החומה היא מאפיין בולט בתפיסה התכנונית במדינה, אז הולכים להקים חומה ואי אפשר לעשות את זה.

ערפאת אסמעיל: הפרדה מוחלטת.

ערפאת אסמעיל: הם מקימים בגלל הרכבת.

וליד טאהא: למה הרכבת עוברת מעל הראש שלך ולא מפרידים?

ערפאת אסמעיל: כי לי מותר לשמוע את הרעש של הרכבת.

ערפאת אסמעיל: הטענות של מנכ"ל משרד הפנים שכאילו יש ריכוז אוכלוסייה ערבית ברמלה ואז רמלה יכולה לטפל בערבים, זה טענות סרק.

ערפאת אסמעיל: אני כשבאתי עכשיו בדרך עברתי דרך עין רפא ועין נקובא.

ערפאת אסמעיל: הם שייכים למועצה האזורית מטה יהודה.

ערפאת אסמעיל: אמרתי, אז למה לא לשייך אותם לאבו גוש?

ערפאת אסמעיל: יש שם ערבים, בוא נרכז את כל הערבים במקום אחד.

ערפאת אסמעיל: אנחנו אותה סיטואציה, כלומר המועצה מסרבת להכיר בנו ככפר כי תמיד טענה שאין ערבים, אין כפר, אין אנשים, יש רק פולשים, יש רק פורעי חוק.

ערפאת אסמעיל: זה מצטט ממה שאמרו - - -

וליד טאהא: אני אשאל אותך שאלה.

וליד טאהא: את החלטת ועדת הגבולות אנחנו מכירים.

וליד טאהא: היא קודם כל נתנה עדיפות לשיוך כפר דהמש לשדות דן.

ערפאת אסמעיל: נכון.

וליד טאהא: אחרי זה בדירוג נתנה לרמלה.

וליד טאהא: עזוב את החומה של רמלה ואת מסילת הברזל.

וליד טאהא: עזוב את כל זה.

וליד טאהא: מבחינת

וליד טאהא: כם סדר העדיפות הזה מקובל עליכם?

וליד טאהא: אם בשדות דן יחליטו שהם לא רוצים ערבים, הם לא אומרים את זה ככה אבל אנחנו אומרים את זה ככה.

וליד טאהא: הם לא רוצים ערבים.

וליד טאהא: מה העדיפות השנייה, להיות משויכים לרמלה?

ערפאת אסמעיל: אני אשאל שאלה ואני אקח אותה גם לממשלה הנוכחית.

ערפאת אסמעיל: האם אני קופסת עגבניות שמחר זה מחליט שאני לא רוצה אותו?

וליד טאהא: כן.

ערפאת אסמעיל: המועצה היא מעל כולנו שהיא תחליט שלא רוצה אותי?

ערפאת אסמעיל: אני רוצה איכות חיים לילדים שלי.

ערפאת אסמעיל: כמו שמושב ניר צבי, יש לו איכות חיים, אני רוצה אותו דבר.

ערפאת אסמעיל: למה לי אסור לגדל בעלי חיים?

ערפאת אסמעיל: למה לי אסור להיות בשטח חקלאי, בשטח פתוח, לא לראות בניינים של 20 קומות?

ערפאת אסמעיל: למה לי אסור את זה?

וליד טאהא: אתה יודע, ערפאת, כשאתה מפנה את השאלות האלה לאדם שלא מתנהל עניינית אלא מתנהל משיקולים ותיאוריות שלא עלינו, לא רוצה להזכיר כאן, אז אין תשובה.

ערפאת אסמעיל: התשובה היא אחרת גם.

ערפאת אסמעיל: אנחנו מחפשים שלום בחוץ.

ערפאת אסמעיל: אם אין לנו שלום בפנים, לא מכירים בי כערבי, אין לנו שלום בין המועצה שהיא צמודה אליי ובין אני שהיא נותנת לי שירותים, אז איזה שלום אנחנו מחפשים בפנים, שלום למכור נשק רק?

אבתיסאם מראענה: מה העמדה שלכם לגבי ההחלטה?

ערפאת אסמעיל: אנחנו רוצים את המועצה כעדיפות ראשונה, מה שהחליטה הוועדה, ועדה מקצועית שהיה דיונים, היה סיור בשטח.

וליד טאהא: זאת אומרת, אתם לא רוצים את רמלה גם?

ערפאת אסמעיל: ברור.

וליד טאהא: אני עזרתי ליועץ המשפטי לומר את זה.

וליד טאהא: במקום להתחיל לספר על חומות ומסילות, אמרתי לו, אולי תטען שאנחנו תמימי דעים שלא רוצים להתמזג.

ערפאת אסמעיל: נכון.

וליד טאהא: אוקיי, יופי.

ערפאת אסמעיל: למה לי להתמזג?

וליד טאהא: הדרישה היא חד משמעית.

וליד טאהא: היות ומישהו במשרד הפנים מבין את זה, דווקא הלך על השנייה כדי לטרטר את המהלך עוד יותר ולהביא אותו ליותר סיבוכים בדרך.

ערפאת אסמעיל: משרד הפנים הלך ושינה את החלטה בפני בג"ץ עוד פעם, כלומר המנכ"ל, יש לך החלטה חדשה שזה התגובה.

וליד טאהא: מה-19.6.

ערפאת אסמעיל: כן, זה החלטה חדשה חוץ מההחלטה הקודמת.

ערפאת אסמעיל: משרד הפנים אמרו, את השטח שנמצא בין פרדס שניר, לוד ודהמש, אנחנו ניתן אותו ללוד בגלל הותמ"ל.

ערפאת אסמעיל: את הכביש ניתן למועצה ורק את הבתים ניתן לרמלה.

ערפאת אסמעיל: המינהל והמדינה נתנה מיליון שקל לתכנון למשרד מליס, כשהיינו בבית המשפט, שהם החליטו שבשטח הזה שבינינו לבין פרדס שניר יהיה לנו בתי ספר, יהיה לנו גני ילדים, יהיה לנו שטח מגורים.

וליד טאהא: אז מי שהחליט הוא בדיוק לא רוצה שיהיה לך.

ערפאת אסמעיל: הוא לא רוצה שאני אהיה קיים בכלל.

וליד טאהא: אתה לא קיים מבחינתו.

ערפאת אסמעיל: נכון, אני לא קיים.

וליד טאהא: לא שהוא רוצה שלא תהיה.

וליד טאהא: הוא לא רואה אותך, אתה לא קיים.

ערפאת אסמעיל: הוא לא רואה אותי בכלל.

ערפאת אסמעיל: אני מקווה שהדיון פה כן ייתן החלטה - - -

וליד טאהא: זאת אומרת, הכותרת של הדיון המהיר שהוגש היא לא מעניינת.

וליד טאהא: הקטע של רמלה ושיוך לרמלה זה לא העניין.

וליד טאהא: יש פה עניין של דרישה חד משמעית שמתנהלת מזה שנים רבות.

וליד טאהא: מוניציפאלית כפר דהמש שייך למועצה האזורית הזו שהיא שינתה שם כמה וכמה פעמים.

וליד טאהא: הם מקבלים את שירותי החינוך מהמועצה הזו.

וליד טאהא: המועצה הזו הייתה אמורה לתכנן להם.

וליד טאהא: אנחנו ביקשנו את מטה מינהל התכנון כדי שיספרו לנו על התכנון, אז הם לא יודעים להתחבר לתכנון ביישובים הערבים ולא רק דהמש, דרך אגב.

וליד טאהא: הם לא יודעים לתכנן ביישובים הערבים, על כן יש המון ישובים ללא כוללניות, הרבה מתחמים ללא מפורטות.

וליד טאהא: ב-2022 מינהל התכנון במדינת ישראל לא יודע לתכנן לערבים.

ערפאת אסמעיל: אכן.

וליד טאהא: אז במועצה האזורית החליטו לבד שהם רוצים לעלות לזום.

וליד טאהא: זה מעיד גם על הכבוד שהם נותנים גם לוועדות הכנסת.

וליד טאהא: לא רק שלא נותנים כבוד לאנשים שנמצאים בתחום המוניציפאלי שלהם.

וליד טאהא: הם גם לוועדות הכנסת לא נותנים כבוד.

וליד טאהא: במקום להגיע, להסביר את עצמם, להביע את דעתם, להסביר למה לא רוצים את כפר דהמש, הם מבקשים זכות דיבור בזום, אז אני לא מאשר להם, לאה, זכות דיבור בזום, ואני מגנה את הגישה.

וליד טאהא: הגישה לא מקובלת עליי.

וליד טאהא: הוא יכול לזלזל באחרים מה שהוא רוצה.

וליד טאהא: בוועדות בכנסת כשיש דיון, הוא לא יכול לזלזל.

וליד טאהא: הוא לא ביקש מסיבה שאפשר לתת עליה אישור, אז אני לא מאשר אותו.

וליד טאהא: אפשר להוריד אותו מהזום.

וליד טאהא: תמשיך.

ערפאת אסמעיל: הטענה של המועצה שהיא לא יכולה לטפל באוכלוסייה הערבית, היא חייבת לפתוח מחלקה מסוימת, להביא פקידים ערבים שידברו.

וליד טאהא: תגידו להם, נדבר עברית, אל תפתחו כלום, ותחתמו להם על נייר שלא יהיה לכם נציג אחד לא באגף חינוך, לא באגף רווחה.

וליד טאהא: תתחייבו שאיש מכם לא יקבל שירות רווחה.

וליד טאהא: תעשו את כל מה שהם רוצים.

וליד טאהא: גם אז לא יסכימו.

ערפאת אסמעיל: נכון.

ערפאת אסמעיל: הם טוענים שברמלה יש.

ערפאת אסמעיל: גם ברמלה בסך הכול יש אולי יש פקידים ערבים בעירייה.

וליד טאהא: נכון, וגם בלוד יותר גרוע.

וליד טאהא: 30% תושבים בלוד, אין נציגים באגף חינוך.

ערפאת אסמעיל: אמת.

ערפאת אסמעיל: הילדים שלנו לומדים ברמלה כי אין לנו בתי ספר.

ערפאת אסמעיל: כפר אלעזה אומר, הילדים שלי לומדים ברמלה כי אין בתי ספר.

ערפאת אסמעיל: שייך למועצה האזורית יואב.

ערפאת אסמעיל: נווה שלום, חלק לומד ברמלה.

וליד טאהא: יש לכם תלמידים נפלאים.

וליד טאהא: היו תלמידים שלי גם.

ערפאת אסמעיל: כן.

ערפאת אסמעיל: זה לא קנה מידה שאם ילדים לומדים באיזושהי עיר צמודה, אז נשייך אותם אליהם.

ערפאת אסמעיל: בוא תקים לי בית ספר.

ערפאת אסמעיל: אתה לא רוצה להקים לי בית ספר, אז החוק מחייב אותך להסיע אותי.

וליד טאהא: אני לא יודע אם מחייב אותו.

וליד טאהא: עד היום לא חייב אותו.

ערפאת אסמעיל: מבחינת הילדים וההסעות חייב אותו, ואז הם משלמים אגרת תלמידים.

וליד טאהא: הוא מתקשה לחייב אותו על הדברים האחרים.

ערפאת אסמעיל: נכון.

ערפאת אסמעיל: הוא טוען שאנחנו לא רשומים כתושבים במרשם שלו.

ערפאת אסמעיל: אין מקום כזה במשרד הפנים שנקרא כפר דהמש.

ערפאת אסמעיל: יש לי בן עם צרכים מיוחדים.

ערפאת אסמעיל: פניתי לבית המשפט כדי שיקבלו אותו ליום ארוך.

ערפאת אסמעיל: המועצה טענה שהוא לא תושב.

ערפאת אסמעיל: בית המשפט חייב את משרד הפנים לשנות לו בתעודת הזהות את הכתובת.

אבתיסאם מראענה: איזה כתובת הוא קיבל?

ערפאת אסמעיל: משרד הפנים מצא רעיון גרנדיוזי.

ערפאת אסמעיל: למעשה העם היהודי ממציא רעיונות.

ערפאת אסמעיל: מחק את הכתובת.

ערפאת אסמעיל: אין כתובת במשרד הפנים.

ערפאת אסמעיל: כתבו, ראה הערות.

ערפאת אסמעיל: בהערות כתוב מועצה אזורית עמק לוד.

ערפאת אסמעיל: זה נמצא תעודת רישום בתיק.

ערפאת אסמעיל: מבחינת המדינה הוא אזרח - - - שלא קיים בכלל.

ערפאת אסמעיל: אין לו כתובת.

ערפאת אסמעיל: חלקנו זה רמלה, חלקנו זה לוד.

ערפאת אסמעיל: ככה מתערבבים כדי לקבל חלק מהשירותים.

ערפאת אסמעיל: שירות רפואי זה לא קנה מידה כמו שכתב המנכ"ל.

וליד טאהא: תודה רבה ערפאת אסמעיל, יו"ר ועד כפר דהמש.

וליד טאהא: אנחנו עוד נחזור אליך.

וליד טאהא: חבר הכנסת מופיד מרעי, אני מסמן לי שאתה רוצה כנראה לצאת, אז בבקשה.

מופיד מרעי: גם לצאת וגם כשאתה שומע דברים שמעצבנים, אז באיזשהו מקום - - -

וליד טאהא: הדברים שלי?

מופיד מרעי: לא, מהנושא עצמו.

וליד טאהא: כדי לחדד.

וליד טאהא: ידעתי שלא.

מופיד מרעי: אדוני היושב-ראש, הנושא הוא מערכתי.

מופיד מרעי: נכון, עכשיו מדברים על כפר דמהש אבל זה נוגע בכל היישובים שנמצאים במועצות אזוריות שסובלות מתת פיתוח ליישובים האלה, אם זה ריחניה, אם זה עין אל אסד, אם זה דהמש ועוד הרבה מאוד יישובים שנמצאים שם ואין להם גם כתובת ואין להם גם למי לפנות.

מופיד מרעי: יצא לי לעשות כמה דיונים בוועדת המשנה שלי בנושא הזה.

מופיד מרעי: אני מאוד מבקש שכמה שיותר מהר אם תוכל לעשות דיון על כל נושא הוועדות הגיאוגרפיות במדינה.

וליד טאהא: עשינו כבר.

מופיד מרעי: תרד לרזולוציה אזורית.

מופיד מרעי: תיקח את הגליל למשל, תעשה שם דיון.

מופיד מרעי: מה שקרה עכשיו עם שרת הפנים שקד, כי אנחנו מדברים בכלל על מה שנקרא המלצות של הוועדות הגיאוגרפיות לאורך שנים.

מופיד מרעי: כל הזמן לוקחים מהיישובים הערבים, מצרפים למועצות האזוריות במקום שיהיה להיפך, כי בסוף דינו של היישוב העירוני להתפתח על חשבון המועצות האזוריות.

מופיד מרעי: אני לא רוצה להגיד יישוב כפרי כי אני רוצה לדייק במונחים שלי.

מופיד מרעי: מועצות אזוריות, אם זה ערים, אם זה יישובים כפריים.

מופיד מרעי: יש אין ספור המלצות של להרחיב את היישובים שלנו על חשבון המועצות האזוריות, וההמלצות האלה לא מיושמות אפילו.

מופיד מרעי: להיפך, גורעים.

מופיד מרעי: נתנו לך דוגמה בחורפיש.

מופיד מרעי: לקחו שטח מתחום התכנון, לא בתחום השיפוט.

מופיד מרעי: הוציאו אותו מתוכנית מתאר מופקדת, מפורסמת ברשומות והעבירו את זה למועצה אזורית מעלה יוסף, ועוד ועוד.

מופיד מרעי: אלה העובדות.

מופיד מרעי: אני חושב שאנחנו צריכים לעבור לתכנון אזורי כדי להמעיט מהערך של תחומי השיפוט, ואז כשאנחנו מתכננים אזור, לוקחים את כל האזור, גם המועצה האזורית וגם את רמלה וגם הכול.

מופיד מרעי: לוקחים את כל המשאבים שם, גם מחלקים אותם לכל היישובים פר נפש ופר סוציו אקונומי ואז היישוב שלך שאתה יושב-ראש הוועד שלו, הרי אתה לא ראש מועצה, אתה יושב-ראש ועד.

ערפאת אסמעיל: נכון.

מופיד מרעי: אתה צריך להילחם מול ראש המועצה שלך.

וליד טאהא: אבל אתה מתעלם מדבר בסיסי.

וליד טאהא: הם לא רוצים להביא לכך שיהיה תכנון שוויוני.

וליד טאהא: הם משתמשים בתכנון ככלי דיכוי.

וליד טאהא: הוא לא תכנון אזרחי, הוא תכנון אידיאולוגי בולט, על כן למה לטשטש את הכלים האלה?

וליד טאהא: אני מניח שאף אחד לא ישמע לך.

מופיד מרעי: אני מסכים עם העובדות שאתה מציג אבל אני לא מסכים שאנחנו צריכים להסכים עם זה.

וליד טאהא: אנחנו לא מסכימים.

מופיד מרעי: נכון, לכן אנחנו פה בבית המחוקקים, חברי כנסת צריכים - - -

וליד טאהא: לא יודע מתי יבוא זמן שיהיה היגיון שפוי לעשות את זה, להתחיל לתכנן אזרחי.

וליד טאהא: אין לי מושג.

וליד טאהא: אנחנו פועלים שזה יקרה אבל מתי יקרה, אללה ואללה.

מופיד מרעי: אני מסכים ואני יודע שאתה פועל, ואני מרגיש שאני מדבר לכתובת הנכונה, כי בסופו של דבר אנחנו אלה שצריכים להציף את הבעיות ואנחנו צריכים גם לוודא שיש טיפול ואנחנו צריכים לחוקק חוקים בנושא הזה כדי לפתור את הבעיות.

מופיד מרעי: לא יכול להיות שהיישובים שנמצאים במועצות האזוריות סובלים לאורך כל הזמן, וזה חוצה צפון, דרום.

וליד טאהא: נכון.

מופיד מרעי: גם בדרום אותו דבר, וזה חוצה במרכז, וכל היישובים הנוצרים, מוסלמים, דרוזים.

אבתיסאם מראענה: למה לפלג?

אבתיסאם מראענה: כולנו ערביות וערבים.

וליד טאהא: כן.

מופיד מרעי: את לוקחת אותי למקום אחר.

מופיד מרעי: אני רוצה לפתור את הבעיה.

וליד טאהא: מופיד מאמץ את הגישה הרשמית שמפלגת.

אבתיסאם מראענה: לא חושבת.

מופיד מרעי: בדיוק ההיפך, אנחנו בגישה המאחדת ולא המפלגת.

וליד טאהא: כן, אתה יכול להגיד ערבים וזה כולל את כולנו, אז לא צריך להתחיל - - -

מופיד מרעי: זה עלה ויש גם תשובה.

מופיד מרעי: יש גם מיעוט שהוא לא ערבי.

מופיד מרעי: אני פעם הייתי ראש הרשות בחורפיש ויושב-ראש פורום ראשי הרשויות הדרוזיות והצ'רקסיות.

מופיד מרעי: יש לנו צ'רקסים שהם לא ערבים.

מופיד מרעי: אי אפשר להדיר אותם, לכן אני לא נבהל מההפרדה כי בסוף צריך לתת מענה לכולם.

וליד טאהא: אני נבהל.

מופיד מרעי: אל תיבהל.

וליד טאהא: אני מכיר את המניעים שלה, על כן אני נבהל.

מופיד מרעי: אני לא רוצה לפגוע בצ'רקסים - - -

וליד טאהא: טוב, להישאר בדהמש.

וליד טאהא: תודה רבה.

וליד טאהא: חברת הכנסת ג'ידא רינאוי זועבי.

ג'ידא רינאוי-זועבי: בוקר טוב, באתי בעיקר להקשיב ולהבין את הסוגיה לעומק.

וליד טאהא: אוקיי, תודה רבה.

וליד טאהא: אתם יושבים שם, אני לא יודע מי אתם.

קריאה: משרד התחבורה.

וליד טאהא: כולם משרד התחבורה?

וליד טאהא: ואי, ואי.

וליד טאהא: מה זה הכביש הזה, כל כך חשוב?

וליד טאהא: מינהל התכנון שלח נציג שידבר עליו.

וליד טאהא: מה זה כביש 200?

וליד טאהא: מישהו במשרד התחבורה יכול לספר לנו מה הכביש הזה?

מופיד מרעי: סוללה כזאת, אני מוכן לאמץ את התכנון של הכביש אצלי.

וליד טאהא: הלוואי והייתה הסוללה הזו באמת להתלבש על כבישים חשובים ערבים.

וליד טאהא: תזדהה לפרוטוקול ובוא תגיד מה הסיפור של כביש 200 הזה, אם כי אני דיברתי על הסוגיה כסוגיה עקרונית של בקשה להכרה.

וליד טאהא: העניין של הכביש הזה יכול להשתלב בתוך דיון, לא יודע איפה, אבל היות והגעת וגם הם בדיון שלהם הציגו את זה, אז בוא תסבירו לנו מה הקטע של כביש 200.

יוסי אמגר: שלום, אני מפקח על התעבורה במחוזות תל אביב והמרכז במשרד התחבורה באגף תכנון תחבורתי.

יוסי אמגר: קודם כל אני אומר, מבחינת משרד התחבורה, משרד התחבורה רואה לנכון לבוא ולקדם את כל הנושא של העדפה לתחבורה ציבורית וככה גם הוא מקדם תוכניות אסטרטגיות בהתאם.

יוסי אמגר: באזור של כפר דהמש יש לנו מספר פרויקטים.

יוסי אמגר: יש גם את כביש 44 שאנחנו מקדמים.

וליד טאהא: מה זה באזור, בתוך היישוב?

יוסי אמגר: לא, לא בתוך היישוב, אני מדבר בהסתכלות רוחבית, מסביב.

יוסי אמגר: יש לנו את כביש 44, יש לנו את כביש 200 ויש לנו את כביש - - -

וליד טאהא: כביש 44 באיזה כיוון של כפר דהמש?

יוסי אמגר: הוא בצד הדרומי שלו.

יוסי אמגר: יש לנו גם את כביש 200 ויש את ההפרדה המפלסית.

וליד טאהא: דרומית זה לכיוון רמלה?

יוסי אמגר: הוא מתחיל מאזור רמלה ואחרי זה מגיע עד לחולון.

יוסי אמגר: זה הקו שלו ממזרח למערב.

יוסי אמגר: יש לנו את כביש 200 ויש גם - - -

וליד טאהא: איפה זה כביש 200?

וליד טאהא: תמקם לנו אותו בראש.

יוסי אמגר: מבחינת מיקום כביש 200 מתחיל בכביש 431.

וליד טאהא: תל אביב-רמלה בערך.

יוסי אמגר: כביש דו-מסלולי, דו-נתיבי, מגיע עד 44 ומ-44 יש את ההמשך שלו.

וליד טאהא: מה זה קשור לכפר דהמש?

יוסי אמגר: הוא עובר.

יוסי אמגר: הוא מגיע ליד 44.

יוסי אמגר: הוא עובר בסמיכות אליו ואחרי זה ממשיך ומתחבר ללוד.

וליד טאהא: זה עובר מזרחית לכפר דהמש?

יוסי אמגר: מערבית.

וליד טאהא: מערבית זה גם בתחום שדות דן.

יוסי אמגר: כן.

וליד טאהא: הולך משם ללוד.

יוסי אמגר: כן.

יוסי אמגר: הוא עובר בשדות דן - - -

וליד טאהא: כמה הוא רחוק מכפר דהמש?

יוסי אמגר: חלק מהמבנים שקיימים, הכביש עובר לידו.

וליד טאהא: יש מצב אפילו שצריך להרוס מבנים.

ערפאת אסמעיל: לא, אין הריסת מבנים בכביש 200.

וליד טאהא: אתה לא רוצה שיהרסו.

וליד טאהא: אתה יודע מה תכננו לך?

ערפאת אסמעיל: השתתפתי בכל הדיונים של כביש 200.

ערפאת אסמעיל: הייתי אצל החוקר של כביש 200 ובקטע של דהמש הוא הופך להיות כביש עירוני כמו כביש 44 ברמלה ברחוב החשמונאים.

ערפאת אסמעיל: הוא לוקח את הצד המערבי.

ערפאת אסמעיל: הוא נוגס בחלק המערבי.

ערפאת אסמעיל: אין שם בתים.

ערפאת אסמעיל: הוא לוקח 10 בצד החיצוני.

וליד טאהא: אתה מדבר על דונם פרטיים?

ערפאת אסמעיל: בעלים פרטיים שלנו, והוא מתחבר הפרדה מפלסית מעל 32.

ערפאת אסמעיל: כביש 44 שהוא מדבר על ההרחבה שלו בעוד 12 מטר מכל צד, לא נוגע בכלל.

ערפאת אסמעיל: הוא מגיע עד ההפרדה ואז יש שם גם את המנהור של כביש 200 מתחת להפרדה המפלסית שהוא נכנס לתוך מתחם מכבי ואז בונים בניינים של 20 קומות צמודים אליו, ושם מותר.

ערפאת אסמעיל: אצלי אם יש כביש שרחוק ממני קילומטר, אז אסור לי לחיות.

ערפאת אסמעיל: שם צמוד הבניין בתת קרקעי, אז למה שם מותר?

וליד טאהא: אוקיי, תמשיך.

יוסי אמגר: אני אמשיך לגבי כביש 200.

יוסי אמגר: כביש 200 זה כביש שהוא דו-מסלולי.

וליד טאהא: הכביש לכשעצמו לא מעניין אותי.

וליד טאהא: מעניין אותי ההשלכות שלו על הכפר דהמש.

וליד טאהא: אתה יכול לספר מפה ועד הודעה חדשה על כביש 200 וגם על המטרו.

וליד טאהא: מה זה משפיע על כפר דהמש?

יוסי אמגר: יש פה את הנציגים של חברת נתיבי איילון שיבואו ויסבירו בנושא ההפקעות לגבי קידום הכביש הזה.

יוסי אמגר: אני אומר, יש את כביש 200 ויש לנו בנוסף, חשוב שגם תכירו ותדעו, את ההפרדה המפלסית 131.

יוסי אמגר: בעצם אנחנו מייצרים דרך גישה מכביש 44 אל תוך הכפר.

יוסי אמגר: לקח לנו זמן להסדיר את הכביש הסטטוטורי.

וליד טאהא: הכביש הסטטוטורי שזה הכניסה של היישוב?

יוסי אמגר: כן.

ערפאת אסמעיל: מה זה 132?

יוסי אמגר: 131.

ערפאת אסמעיל: 131 היא מתבטלת.

יוסי אמגר: נכון, אבל יש דרך גישה מכביש 44 אל תוך הכפר עצמו.

ערפאת אסמעיל: צמודה לכפר.

יוסי אמגר: נכון, בסמיכות ליד מסילת הרכבת.

יוסי אמגר: זה דרך גישה שהיא תאפשר להם להגיע.

יוסי אמגר: מסדירים אותה.

יוסי אמגר: כרגע אנחנו מקווים שהנושא הזה יתקדם, בנושא ההפקעות בבתי משפט, אבל יש לנו את חברת נתיבי איילון שמוכנה לבוא ולקדם כבר את הפרויקט.

יוסי אמגר: התוכניות כבר אושרו ומחכים - - -

וליד טאהא: כן, אבל היות ואין תכנון של הכפר עצמו, אתם בכל הפרויקטים שלכם לא רואים אותו בכלל.

וליד טאהא: אתם עכשיו עושים טובה שרוצים לאפשר להם להגיע.

וליד טאהא: תודה רבה.

ערפאת אסמעיל: זה לא טובה, סליחה.

וליד טאהא: לא, אני מדבר באירוניה, ערפאת.

ערפאת אסמעיל: הם רצו לסגור את מפגש 131 שהוא מאוד מסוכן, דרך רמלה, דרך מתחם מכבי.

ערפאת אסמעיל: אנחנו היינו בישיבות בנושא הזה.

ערפאת אסמעיל: הייתה החלטה של משרד התחבורה בזמנו, שהמפגש הזה לא נסגר כל עוד לא אין לנו מעבר חלופי, ואז הם מצאו פתרון של מעבר חלופי צמוד לרכבת, בשטח של הרכבת, שאנחנו יורדים מ-132 מההפרדה המפלסית, מכביש 44.

ערפאת אסמעיל: אפילו תלו שלט שנקרא דהמש, ואז אנחנו נכנסים משם.

ערפאת אסמעיל: היו צריכים להשלים את הכביש ככביש תקני.

ערפאת אסמעיל: יש להם בעיה עם שני תושבים בבית משפט, בהתדיינות, וכל השאר זהו, ואז בעתיד אמורים להתחבר דרך כביש 200.

ג'ידא רינאוי-זועבי: כן, אבל אני עדיין לא הבנתי מבחינת קרקע, על מה מופקעת?

ערפאת אסמעיל: מה זה שייך להכרה?

יוסי אמגר: אנחנו כבר נדבר על כביש 200 והנציג של נתיבי איילון ידבר.

יוסי אמגר: משרד התחבורה כן דאג פה לגישה.

יוסי אמגר: לקח לנו זמן לבוא ולהסדיר את זה סטטוטורית.

יוסי אמגר: הגענו עם זה גם למועצה הארצית ובסוף נתנו לחברה שלנו שהיא תהיה שם רשות תמרור כדי שתבוא ותקדם את דרך הגישה.

יוסי אמגר: יש פה הסדרה, יש פה פרויקט שבא ומקדם פה את דרך הגישה שתאפשר לתושבים - - -

ערפאת אסמעיל: אז זה לטובת ההכרה, זה לא נגד.

ג'ידא רינאוי-זועבי: אוקיי, ולשאלה שלי, אדוני?

עידו מאור: בוקר טוב חברות הכנסת, חבר הכנסת, יושב-ראש הוועדה.

עידו מאור: אני נציג נתיבי איילון, מנהל הפרויקט של כביש 200.

עידו מאור: אנחנו מקדמים את פרויקט כביש 200 כחלק מתמ"א/47/ד/1 שאושרה ב-2016.

עידו מאור: הכביש עצמו בחיבור אל כביש 44 וסמוך למרחב של הכפר דהמש, הוא נוגס בחלק של השטח המערבי שקרוב יותר לניר צבי.

עידו מאור: יש כניסה.

עידו מאור: הוא לא חוצה אותו, הוא לא דורס אותו.

עידו מאור: צריך להיזהר בטרמינולוגיה.

עידו מאור: אנחנו לא פוגעים בבתי מגורים.

עידו מאור: יש פגיעה במספר סככות וחממות כחלק מהסיפור.

עידו מאור: אנחנו נתיבי איילון, כזרוע הביצועית של משרד התחבורה ובסופו של דבר של מימוש התמ"א, פונים ופנינו לנציגי היישוב להידברות ולהשלמת משא ומתן על פי חוק, כמו שצריך, כדי להסדיר את הנושא הקנייני המקרקעיני ולקיים את הפיתוח המרחבי שקורה במרחב, וזאת לצד הוויכוחים והסוגיות של משרד הפנים וההכרה המוניציפאלית שאנחנו כמשרד התחבורה וזרוע הביצוע של משרד התחבורה, אנחנו לא צד בעניין הזה, אבל כן חשוב לנו לקדם את הפיתוח של המרחב, לשמור על גישה.

עידו מאור: אנחנו מבינים שחיים שם אנשים, אנחנו מבינים שהכפר הזה הוא ישות שצריכה להתקיים ומבחינתנו אנחנו לא מתעלמים בתכנון, ואני אומר את זה כאן בנוכחות חברי הוועדה וחברי הכנסת, שאנחנו נתיבי איילון מעוניינים להתקדם במשא ומתן בטיפול בחלק המערבי, כי כן יש נגיסה שם בחלק ששייך - - -

ג'ידא רינאוי-זועבי: אני פעם שלישית רוצה לשאול את השאלה.

ג'ידא רינאוי-זועבי: אני שואלת על שטח.

ג'ידא רינאוי-זועבי: מדברים פה על הפקעת קרקע.

וליד טאהא: הפקעה של מי?

וליד טאהא: 10 דונם מהיישוב.

ג'ידא רינאוי-זועבי: 10 דונם.

וליד טאהא: טוב, זה שאלה קלה, מתברר.

וליד טאהא: אני רוצה לדבר על משהו מהותי.

וליד טאהא: הכביש הוא לא העניין שלי.

וליד טאהא: מבחינתי אמרתם את מה שצריך לומר.

וליד טאהא: תודה רבה.

וליד טאהא: העניין הרבה יותר מהותי.

וליד טאהא: עניין ההכרה בכפר דהמש הוא הרבה מעבר לכביש.

וליד טאהא: היות ואני מכיר גם את השטח, את הסביבה, עכשיו אני גם מחזיק במפה, כל מה שנעשה שם נעשה בידיעה שהולכים לכלוא את השכונה הזו במקום שלא מאפשר לה חיים.

ערפאת אסמעיל: אמת.

וליד טאהא: והם עושים את זה בידיעה גמורה וידיעה מוחלטת.

וליד טאהא: משרד הפנים, אתה יכול לענות למה לא רואים את התוכנית הותמ"לית למרות שהיא יודעת שהיא הולכת להמליץ על רמלה?

וליד טאהא: הרי שקוף.

יפתח סומך: התוכנית הותמ"לית היא תוכנית ותמ"לית שהוכרזה ב-2017 ואז עוכבה כמה שנים.

וליד טאהא: כי לא היה ותמ"ל.

יפתח סומך: היה ותמ"ל אבל לא היה את הותמ"ל הזה.

וליד טאהא: היה ותמ"ל, עכשיו זה ותמ"ל על ותמ"ל.

וליד טאהא: נכון או לא נכון?

יפתח סומך: עכשיו זה אמור להיות הכרזה על ותמ"ל.

וליד טאהא: והתוכנית הקודמת מה הייתה?

יפתח סומך: התוכנית הקודמת לא קודמה.

וליד טאהא: מה הייתה, תוכנית רגילה, ותמ"ל?

יפתח סומך: תוכנית ותמ"לית.

וליד טאהא: אני אומר דברים נכונים כי אני יודע.

וליד טאהא: זה ותמ"ל על ותמ"ל, כי רוצים פה לשנות דברים, יכולים.

וליד טאהא: עכשיו ירצו לתכנן את כפר דהמש ולהכיר בו?

וליד טאהא: יכולים ועוד איך יכולים.

וליד טאהא: הם יכולים בכל מקום אבל פשוט לא רוצים.

וליד טאהא: עם כל השרטוטים האלה, פשוט מכניסים אותם לגטו.

וליד טאהא: שרת הפנים יוצרת גטו במרכז הארץ.

וליד טאהא: זה מה שקורה.

וליד טאהא: נציגת משרד המשפטים, יצא ששר המשפטים הנוכחי הוא גם שר הפנים שחתם על ועדת הגבולות של פעם.

וליד טאהא: של איזה שנה?

ערפאת אסמעיל: 2014.

וליד טאהא: של 2014, ויצא שמישהו לא כיבד את החלטת ועדת הגבולות ואת החלטת השר שחתם על ועדת הגבולות.

וליד טאהא: איך זה עובד במדינת ישראל?

וליד טאהא: למה זה עובד רק על ערבים?

וליד טאהא: על יהודים אין כזה דבר, זה לא יעבוד.

וליד טאהא: ועדת גבולות החליטה, השר החליט, חלאס, זה תורה משמיים.

וליד טאהא: למה על ערבים זה לא עובד?

וליד טאהא: מה הקטע?

וליד טאהא: את יכולה לשתף אותנו?

הגר סלקטר: שלום, אני מייעוץ וחקיקה, משרד המשפטים, רפרנטית שלטון מקומי.

הגר סלקטר: אתה שואל שאלות מורכבות ואני לא בטוחה שאני הגורם המתאים להשיב עליהן.

הגר סלקטר: חשוב לי להגיד שאני גם מוגבלת בהתייחסות שלי בגלל שיש הליך משפטי תלוי ועומד.

הגר סלקטר: אני כן אגיד, אם אני מנסה לגזור מתוך הדברים שלך שאלה נקודתית בתחומה, ובהתחשב במה שציינתי כרגע על זה שיש הליך משפטי תלוי ועומד, אז אם אתה שואל על יכולת לשנות החלטות מנהליות, מבחינה משפטית, בגדול, זה דבר שהוא אפשרי.

וליד טאהא: אני אשאל שאלה אחרת.

וליד טאהא: ההחלטה של השר לאשר את ועדת הגבולות, היא לא כובדה בשטח, היא לא מומשה כי מישהו עתר משפטית נגד ההחלטה?

הגר סלקטר: אני לא יודעת לענות על זה, אני מתנצלת.

וליד טאהא: ערפאת, זה כן או לא?

ערפאת אסמעיל: לא היינו בעתירה.

וליד טאהא: לא אתם, שדות דן.

ערפאת אסמעיל: בזמנו כשהיה גדעון סער שר הפנים, אף אחד לא היה בעתירה המשפטית.

וליד טאהא: זאת אומרת, ההחלטה שלו לא כובדה וזהו?

ערפאת אסמעיל: נכון.

וליד טאהא: איך אפשר?

ערפאת אסמעיל: אפשר כי הוא התפטר אחרי זה ואז כולם תפסו על זה - - -

וליד טאהא: הוא חתם בתקופת בחירות?

וליד טאהא: הטיעונים עכשיו לכל אלה שקשה להם עם זכויות בסיסיות של האזרח הערבי, עכשיו אנחנו בבחירות, אז לא חותמים על דברים.

וליד טאהא: זה היה דומה?

וליד טאהא: לא.

ערפאת אסמעיל: נכון.

וליד טאהא: לא היה דומה, נכון?

וליד טאהא: אז חתם.

וליד טאהא: למה לא כיבדו?

וליד טאהא: יכולים לרמוס החלטת ועדת גבולות וחתימת שר?

ערפאת אסמעיל: סליחה, כיבדו חצי.

וליד טאהא: מה זה חצי?

ערפאת אסמעיל: אני אסביר.

ערפאת אסמעיל: ועדת הגבולות ב-2013 החליטה שחלק מהשטח הריק בינינו לבין פרדס שניר יעבור לדיפו, לרכבת, חצי מהשטח, לא הכול.

ערפאת אסמעיל: אנחנו נשארים כרגע עם המועצה.

ערפאת אסמעיל: השר חתם על המלצות.

ערפאת אסמעיל: את השטח העבירו לרכבת.

ערפאת אסמעיל: הרכבת לקחה את השטח.

ערפאת אסמעיל: מימשו את ההחלטה של השר - - -

וליד טאהא: סלקציה של ההחלטה.

ערפאת אסמעיל: אמת, ואנחנו לא, ואז אנחנו נלחמנו מחדש.

וליד טאהא: סלקטר, אני מנסה להבין משפטית איך זה עובד.

וליד טאהא: בעקבות חתימת שר על המלצות ועדת גבולות, חלק מהדברים בהתאם לחתימה מתממשים, אבל עיקר הדברים לא מתממשים.

וליד טאהא: יש לי ראש יבש.

וליד טאהא: תלבישי לי משפטית את הדבר הזה לראש.

הגר סלקטר: השאלה שאתה שואל היא משולבת, שאלה של משפט ושל עובדה.

הגר סלקטר: חשוב לי להגיד שמבחינה עובדתית אני לא בטוחה, ואני יכולה לצאת ולנסות לברר את זה עכשיו.

הגר סלקטר: אני לא בטוחה האם השר בזמנו אחרי שהוא אימץ את ההחלטה הוא גם חתם על צו לשינוי תחומי השיפוט.

הגר סלקטר: זה נקודה עובדתית שאני צריכה לברר.

וליד טאהא: ואז את אומרת, אם זה לא המצב, למעשה הוא לא חתם על המלצות הוועדה לשייכם לשדות דן?

הגר סלקטר: יש בגדול שלושה שלבים.

הגר סלקטר: יש את שלב ההמלצה המקצועית של ועדת החקירה הגיאוגרפית.

הגר סלקטר: יש את השלב, אפשר להגיד שגם הוא אולי דו-שלבי, של המנכ"ל ושל השר, שבעצם מחליטים באיזה אופן הם מתייחסים להמלצה המקצועית, אם הם מתכוונים לאמץ אותה, כן או לא בשינויים, ואז האקט שהופך את זה לממשי זה שינוי תחומי שיפוט.

הגר סלקטר: זה צו, זו חקיקת משנה.

הגר סלקטר: אני לא בטוחה מה היה בעבר.

הגר סלקטר: אני לא בטוחה שזה הגיע לשינוי תחומי שיפוט.

הגר סלקטר: נדמה לי שלא, אבל זו נקודה עובדתית - - -

ערפאת אסמעיל: איך העבירו את השטח?

וליד טאהא: איך העבירו את השטח לרכבת?

ערפאת אסמעיל: כן.

ערפאת אסמעיל: אם אין צווים, אז צריך להחזיר את השטח.

וליד טאהא: סלקטר, איך העבירו את השטח לרכבת אם זה לא כולל?

הגר סלקטר: אני לא יודעת לענות על השאלות העובדתיות האלה.

הגר סלקטר: אני יכולה לנסות לברר.

וליד טאהא: אני דווקא יודע אבל בסדר.

הגר סלקטר: אני מתנצלת, אני לא יודעת.

הגר סלקטר: אני מתנצלת גם כי באמת אני הולכת בין הטיפות בגלל שיש הליך משפטי.

וליד טאהא: אני מרגיש את זה, כן.

הגר סלקטר: אני אומרת ביושר.

הגר סלקטר: בגלל שיש הליך משפטי תלוי ועומד והדברים בבחינה, זה בדיוק מה שיושבים ומנסים לברר כרגע כדי להשיב.

וליד טאהא: עו"ד בקי קשת נמצאת בזום, רבנים לזכויות אדם.

בקי קשת: תודה רבה ליושב-הראש.

בקי קשת: עורך הדין שמנהל את התיק, מלווה את התיק הזה כל השנים, נאסר קייס, מצוי בדיון בבית משפט, לכן הוא מתנצל שהוא לא יכול להיות כאן בדיון.

בקי קשת: אנחנו הצטרפנו רק כידיד בית המשפט אבל חשוב לנו מאוד לומר שהעמדה הבסיסית שלנו זה שגם בראיה יהודית אסור איפה ואיפה ולכל אדם זכות של קורת גג וזכות ביישוב.

בקי קשת: ההחלטה של השרה שבעצם רואה כאילו לא מתאים שבעצם היישוב דהמש יהיה יחד עם יישובים יהודיים כי זה לא שייך, ויכול להיות שייך רק לרמלה, בינינו, אמירה מאוד קשה ומנוגדת לחלוטין לתפיסתנו שכל אדם נברא בצלם ואנחנו בעצם מאמינים שזה נכון וראוי - - -

וליד טאהא: יכול להיות שהיא לא חושבת שערבים הם כאלה.

בקי קשת: אנחנו מצרים מאוד על ההחלטה ומקווים מאוד שבאמת ההחלטה תאפשר שהיישוב דהמש תקבל הכרה ותהיה בעצם ככל היישובים, בלי אפליה ושימוש לרעה בהליכים.

וליד טאהא: בקי קשת, עורכת דין, רבנים לזכויות אדם, תודה רבה לך.

וליד טאהא: אם בקי הזכירה את האיפה ואיפה, אז יש ויש איפה ואיפה בצורה מזעזעת ומגעילה אפילו.

ערפאת אסמעיל: אני יכול להעיר עוד שתי הערות לפני שנמשיך?

וליד טאהא: כמה דקות ומסיימים, אז קח את הזמן.

ערפאת אסמעיל: לגבי הותמ"ל, הייתה החלטת ותמ"ל אכן ישנה - - -

וליד טאהא: על כן אני אמרתי ותמ"ל על ותמ"ל.

ערפאת אסמעיל: חברה להשכיר לקחה חצי מהשטח ורצתה לבנות בניינים ללוד.

ערפאת אסמעיל: מינהל מקרקעי ישראל משך את הרשאת התכנון מלוד והחזיר את השטח למועצה ונתן את התכנון מחדש למליס.

ערפאת אסמעיל: תכננו חצי מהשטח אלינו.

ערפאת אסמעיל: בשביל לדפוק את זה הגישו ותמ"ל חדש ואז ביקשו את כל השטח עם גשר סגור כמו חובה, של שלושה קילומטר כמעט, מרחוב יוספטל בלוד, מעל כל פסי הרכבת שיעלה מיליארדים של מיליארדים בשביל להיכנס לשטח שהם חוסמים אותנו למעשה, ואז הם מגיעים לכביש 200.

ערפאת אסמעיל: זה אחד.

ערפאת אסמעיל: שניים, כל המדינה הכירה את כפר דהמש כשנפלה הרקטה לפני שנה אצלנו והיא הרגה במקרה את גיסי ואת הבת שלו.

ערפאת אסמעיל: כולם הכירו.

ערפאת אסמעיל: הנשיא שלח נציגים, ראש הממשלה שלח מכתבים, השרים, שר המדע הגיע.

וליד טאהא: איך הגיעו, שמו בוויז או הנחיתו אותם מהשמיים?

ערפאת אסמעיל: הנחיתו מהשמיים.

ערפאת אסמעיל: ארדן העלה את התמונה באו"ם, שזה תמונה של ילדה שנהרגה.

וליד טאהא: והוא עשה שימוש זול בילדה ואביה שנהרגו.

ערפאת אסמעיל: כשרע"מ נכנסה לממשלה להוכיח שאפשר אחרת, התנועה האסלאמית עם תנועות שונות, אז אמרתי, למה אנחנו לא עם המועצה?

ערפאת אסמעיל: מה ההבדל?

ערפאת אסמעיל: אז אנחנו יכולים להוכיח שאפשר אחרת.

וליד טאהא: אתה אומר, תנועה אסלאמית עם תנועות יהודיות.

ערפאת אסמעיל: נכון, עם תנועות יהודיות, תנועות קיצוניות, תנועות ימניות, כולם ביחד.

ערפאת אסמעיל: רצו שהדבר יצליח, אז למה אצלי לא יצליח?

ערפאת אסמעיל: אני יכול גם שזה יצליח.

ערפאת אסמעיל: צריך להכיר בבן אדם ולא לשייך אותי לרמלה שהיא תחליט בשבילי.

ערפאת אסמעיל: אני רוצה להחליט.

וליד טאהא: להכיר בזכות שלך להתקיים על האדמה שלך.

וליד טאהא: זה משוואה פשוטה.

וליד טאהא: הוא יכול ללכת רחוק כמה שהוא רוצה בדעות הגזעניות שלו, אבל אתה בן אדם.

וליד טאהא: הוא לא נותן תעודות לבני אדם ולא בני אדם.

ערפאת אסמעיל: לגבי כביש 200, לא שיתפו אותנו בתכנון בכלל.

ערפאת אסמעיל: הם לא משתפים את הערבים בתכנון של כבישים.

וליד טאהא: בתכנון של הכול לא משתפים את הערבים.

וליד טאהא: גם תוכנית כוללנית ביישוב ערבי, הם כופים אותה על היישוב.

וליד טאהא: לא משתפים.

וליד טאהא: אמרנו, תכנון אידיאולוגי, לא אזרחי.

ערפאת אסמעיל: נכון.

ערפאת אסמעיל: הם עשו שיקוע בחלק מהכביש ובחלק הוא גבוה, אז למה לא לשתף אותי שיהיה אפס?

ערפאת אסמעיל: ברמלה שיתפו את רמלה.

ערפאת אסמעיל: כביש 200 איפה שבאר יעקב עם רמלה, שזה רמלה מערב, הכביש הוא אפס, אז נהנים מהכביש, מסחרי, חנויות.

ערפאת אסמעיל: הוא מפתח את האזור, כביש, ולא הורס.

ערפאת אסמעיל: בדרך כלל כביש מפתח ולא הורס.

ערפאת אסמעיל: המדינה לא מעוניינת לקדם תכנון באף יישוב ערבי.

ערפאת אסמעיל: אנחנו נלחמנו שנים לקדם.

ערפאת אסמעיל: הם סותרים אותנו.

וליד טאהא: מגלגלים אתכם מכל המדרגות.

ערפאת אסמעיל: כן, מעוניינים שיהיה צווי הריסה, שיהיה הריסה.

וליד טאהא: אני אמרתי עשרות פעמים.

ערפאת אסמעיל: מכפר קאסם עד הדרום אין אף יישוב ערבי חוץ מכפר אל עזה שהכירו בו ב-2001.

וליד טאהא: עכשיו עושים לו תכנון.

ערפאת אסמעיל: נכון.

ערפאת אסמעיל: איך אמר לי פעם מנכ"ל משרד הפנים?

ערפאת אסמעיל: זה החלטה פוליטית רחבת היקף שתשפיע על כל המדינה.

ערפאת אסמעיל: אמרתי, אז מה הבעיה?

ערפאת אסמעיל: בוא ביחד נכיר בכל הכפרים במדינה.

וליד טאהא: זה שמדינה צריכה לשרת אזרחיה בתוך גבולות שאין עליהם מחלוקת, זה החלטה פוליטית.

וליד טאהא: זה מזעזע לשמוע את זה.

וליד טאהא: זה מאשש את מה שאני אומר.

וליד טאהא: יש פה תכנון אידיאולוגי, פוליטי, לא אזרחי.

ערפאת אסמעיל: בסיכום שתפנו לותמ"ל לעצור את התכנון של השטח ועד שיהיה החלטה אחרת בנושא של כפר דהמש בכלל, כי אנחנו לא יכולים לקבל הכרה ואז הותמ"ל מאשר לעשות חומה של גשר של שני קילומטר, סוגר אותנו בכלל.

וליד טאהא: לצערי הם הפנימו את תפיסת החומות, על כן יש חומות בתחום הפסיכולוגי, בתחום הפיזי, בתחום החינוכי, בתחום הערכי.

וליד טאהא: מלא חומות.

וליד טאהא: יודעים לתכנן חומות.

ערפאת אסמעיל: אמת.

וליד טאהא: טוב, תודה רבה ערפאת אסמעיל אבו אל ואליד.

וליד טאהא: הוא מלווה את המאבק הזה.

וליד טאהא: הוא הנציג של התושבים במאבק שלהם.

וליד טאהא: הוא באמת משתתף וישתתף בכל דבר שקשור למאבק הזה.

וליד טאהא: אני רוצה לסכם.

וליד טאהא: אני ביקרתי ביישוב הזה פעמים רבות, לפני הרקטה ואחרי הרקטה ולא קשור לרקטה, אם כי גם המקרה של הרקטה היה מקרה שצריך לזעזע מישהו, אבל אף אחד לא מזעזע.

וליד טאהא: כאשר הקורבן הוא ערבי אז הכול בסדר.

ערפאת אסמעיל: אמת.

וליד טאהא: אני רוצה לומר שבתפיסה הזו, בגישה, בתכנון שמנסים לעשות על המקום הזה, הם מכתרים אותו מכל הכיוונים בכוונה תחילה.

וליד טאהא: הם מכתרים אותו בכוונה תחילה כדי להרוג את האופק שלו לחיים.

וליד טאהא: ככה הורגים את האופק לחיים של החברה הערבית.

וליד טאהא: כל השומעים אותנו מוזמנים לקחת כל יישוב ערבי ולראות איך מתכננים מסביבו דברים שלא מאפשרים לו חיים בעתיד.

וליד טאהא: זה נעשה באופן שיטתי, מכוון, אידיאולוגי, אבל אני אומר, התוצאה של זה היא תוצאה גרועה למדינת ישראל בעתיד.

וליד טאהא: מי שדוחק את הערבים לפשיעה, מי שדוחק את הערבים לעוני, מי שדוחק את הערבים לסיטואציה של היעדר אופק לחיים, יקבל את התוצאות על הראש שלו.

וליד טאהא: לתת לחברה הערבית, ליישובים הערבים להתקיים זה אינטרס עליון של המדינה, וכל הגזענים שמושכים בחוטים ומתנהלים הפוך מהגישה הזו, יביאו אסון על כולם, גם על יהודים וגם על ערבים.

וליד טאהא: אז כן, הדיון הזה היה חיוני.

וליד טאהא: הקטע של הכביש הוא עוד סימפטום של גישה של איך מתנהלים עם יישוב ערבי בכלל, עם דהמש בפרט, שלא רואים אותה, היא איננה, על כן מתכננים את כל מה שהם עושים כי פשוט לא רואים אותה.

וליד טאהא: המטרה שלהם להביא את האנשים לעזוב את המקום, לעזוב את האדמה שלהם, ללכת, לא יודע איפה, לא מעניין איפה, דרך אגב.

וליד טאהא: הוועדה קוראת לפני שרת הפנים, למועצה האזורית שדות דן מה שהיה פעם עמק לוד, מה שהיה פעם לא יודע מה.

וליד טאהא: היישוב כפר דהמש נמצא בתחום המוניציפאלי שלכם.

וליד טאהא: בית המשפט כפה עליכם לתת את השירותים האזרחיים הבסיסיים של בני אדם לכפר הזה.

וליד טאהא: אתם יודעים שערכית, רשמית ומכל הבחינות זה יישוב שלכם.

וליד טאהא: אתם לא רוצים אותו, יש לכם בעיה ערכית עם זה?

וליד טאהא: אני קורא לכם להתעשת וסוף סוף לקבל את היישוב הזה ולהתחיל להתייחס אליו כיישוב ששייך למועצה האזורית גם בתחום התכנון, להגן על היישוב מפני העושק שמנגנוני התכנון עושים על הראש שלו.

וליד טאהא: זה לא יעשה טוב לאף אחד בעתיד, אלא אם כן גם המועצה האזורית מתכננת חומות בין היישובים.

וליד טאהא: זה גם אפשרי, יש להם מי שיעזור להם גם אם ירצו.

וליד טאהא: אני גם קורא לשרת הפנים להפסיק עם האיפה ואיפה ביחס שלה בין אזרחי המדינה.

וליד טאהא: שר פנים לא יכול להתנהל באיפה ואיפה בין אזרחי המדינה.

וליד טאהא: שר פנים צריך לתת שוויון מוחלט בגישה כלפי כל אזרחי המדינה ללא יוצא מן הכלל.

וליד טאהא: זה הדבר שצריך להנחות שר פנים במדינת ישראל, לעזוב את הפוליטיקה המלוכלכת, את האידיאולוגיה שרואה באחר אויב.

וליד טאהא: האזרחים של דהמש הם לא אויבים שלך, הם אזרחים שלך כשרת פנים, ולחתום על החלטת ועדת הגבולות שמשייכת את היישוב למועצה האזורית שדות דן.

וליד טאהא: אני בדרך כלל ניהלתי דיונים לא קלים בכל הקשור לחברה הערבית, כי כל פעם פגשתי את האיפה והאיפה הזו בכל תחומי החיים.

וליד טאהא: הדיון הזה מרגיז במיוחד כי הוא לא מוצא אוזן קשבת בקרב אלה שהכירו את הבעיה שנים על גבי שנים, ולא מביא אותם לכדי החלטה על פתרון סוגיה כל כך קשה.

וליד טאהא: אתם מוזמנים לבוא לראות את היישוב, לראות איך שמישהו מתענג לו, מרגיש עונג שאנשים, אין להם את הדברים הבסיסיים ביותר בחיים.

וליד טאהא: מרגיש שהוא הגיע לתכלית חייו, להתעלל באזרחים.

וליד טאהא: אני בז לאידיאולוגיה שלו ולגישה שלו.

וליד טאהא: תודה רבה, הישיבה נעולה.